**ՀԻՄՆԱՎՈՐՈՒՄ**

**«ԲԻԳՍՏՕՆ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

«ԲԻԳՍՏՕՆ» սահմանափակ պատասխանատվության ընկերությունը ցանկություն է հայտնել Հայաստանի Հանրապետության  Կոտայքի մարզի Աբովյան համայնքի՝  Արամուս բնակավայրի վարչական սահմաններում գտնվող բազալտների հանքավայրի 2,8 հա մակերեսով տեղամասում երկրաբանական հետախուզական ուսումնասիրության  աշխատանքներ  իրականացնել, որի կապակցությամբ 2024թ. դեկտեմբերի 11-ին ժամը 11։00-ին Արամուս բնակավայրի վարչական ղեկավարի նստավայրում տեղի է ունեցել հանրային քննարկում, որը մասնակիցների կողմից հավանության է արժանացել «ԲԻԳՍՏՕՆ»  սահմանափակ պատասխանատվության ընկերության կողմից Արամուս բնակավայրի վարչական սահմաններում գտնվող բազալտների հանքավայրի 2,8 հա մակերեսով տեղամասում երկրաբանական հետախուզական ուսումնասիրության աշխատանքներ իրականացնելու վերաբերյալ ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով Արամուս բնակավայրի վարչական սահմաններում գտնվող բազալտների հանքավայրի 2,8 հա մակերեսով տեղամասում երկրաբանական հետախուզական ուսումնասիրության աշխատանքներ իրականացնելու դեպքում համայնքում կստեղծվեն աշխատատեղեր՝ որոնք կհամալրվեն հիմնականում Մայակովսկի գյուղի բնակիչներով, համայնքային բյուջեն կավելանա հետագայում կնքվող վարձակալության պայմանագրով ավագանու կողմից սահմանված վճարով։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**